Tikanheitto v1.0 Freeware (ilmainen)
-----------------------------------------------------

Tikanheitto mukailee aitoa suomalaista tikkaa; pelissä heitetään viiden tikan sarjoja tauluun, jossa pisteet (1-10) suurenevat mitä sisemmäksi taulua heitto osuu.

Tikanheitto-pelin aloitus onnistuu päävalikosta klikkaamalla joko "Uuden pelin konfigurointi" tai "Pikapeli". Edellisen kautta onnistuu pelin yksityiskohtaisten asetusten muokkaaminen, kuten pelaajien nimeäminen, pelimuodon määritys ja heittopaikkakunnan valinta. "Pikapeli" käynnistää automaattisesti edellisen kisan (asetuksiltaan identtisen) uusinnan (alussa tämä on yhden kierroksen kisan Florencen kentällä). Parhaan mahdollisen pelikokemuksen saamiseksi on siis suositeltavaa valita "Uuden pelin konfigurointi", jos aikaisemman pelin asetuksia haluaa muuttaa. Erilaisia pelimuotoja näet löytyy alle minuutin kestävistä pyrähdyksistä aina kymmeniä kierroksia käsittäviin lähes tunnin pituisiin maraton-kisoihin. Viisi eri tasoista tietokonepelaajaa pitävät huolen siitä, että jokaiselle löytyy haastava vastustaja, silloinkin kun peliä pelaa yksin. Mutta parhaimmillaan peli on tietysti monen ihmispelaajan taistossa.

Itse heittäminen tapahtuu välilyönti-näppäimellä. Kun käyttäjä on klikannut "Aloita peli"-painiketta "Uuden pelin konfigurointi"-ruudussa tai "Pikapeliä" päävalikossa, ohjelma hyppää heittoruutuun. Ensimmäinen välilyönnin painallus lähettää liikkellee sinisen palkin ruudun vasemmassa alareunassa. Palkki on tavoite pysäyttää mahdollisimman lähellä mustaa viivaa. Tähän tyyliin määritellään heiton pysty- ja sivuttaissuuntainen voima, jotka määräävät heiton tuloksen (myös onnella on marginaalisen pieni merkitys (tuulenpuuskat)).

Heittoruudun alareunassa on pelaajien tiedot; kokonaispisteet, heittosarjat, kilpailun paras ja huonoin. "Poistu" -napista peli keskeytyy, voittaja jää selvittämättä ja ohjelma siirtyy takaisin päävalikkoon.

Tietokonepelaajien taso
Loistava: 35-45 pistettä (yleensä)
Hyvä: 30-40
Keskinkertainen: 25-35
Huono: 15-25
Surkea: 0-15

Pistemäärät ovat suuntaa antavia. Pitkässä juoksussa tasokkaampi tietokone on parempi kuin huonommin rankattu, mutta myös "loistava" voi heittää huonona päivänä 25 pistettä, ja "hyvä" voi yltää vaikka 45 pisteeseen. Tämä on kuitenkin äärimmäisen harvinaista. Tietokonepelaajat noudattavat aidon heittämisen piirteitä - edellinen heitto vaikuttaa seuraavaan (heittoja ei arvota suoraan, vaan esim. tikkojen (osittainen) "niputus" on yleinen ilmiö).

Tikanheitto-pelissä huipputuloksena voidaan pitää pistemäärää 40 - sekä ihmisten että tietokonepelaajien osalta. Allekirjoitaneen ennätys tätä kirjoittaessa on 45, ja parhaan tietokoneen 47 pistettä. 

Päävalikon alaosassa pyörii kirjautuneiden pelaajien statistiikat; heitot, pisteet ja sarjakeskiarvot. Jos et näe haluamasi pelaajan tietoa ruudussa, mene "Uuden pelin konfigurointi"-ruutuun ja kirjaudu sen pelaajan nimellä (täsmälleen samalla), jonka tilastot haluat nähdä päävalikossa. Sitten aloita peli, joka vahvistaa kirjautumisen. Pelin pelattuasi palaa päävalikkoon, ja näet kaikkien aikojen tilastot siltä pelaajalta, jolla äsken pelasit (sekä siis kolmelta muulta mahdollisesti kirjautuneelta).

Tikanheitto toimii 800x600 resoluutiossa, ja ohjelma vaihtaa käynnistyessään näytön tarkkuuden aina siihen. Peli käyttää täyttä 16 miljoonan värin palettia. Jos maisemat ym. grafiikka ei näytä aivan optimaalisen kauniilta, kannattaa säätää Windowsin väritila korkeammaksi.
